വിചാരം

ഭ്രമണ പഥത്തിനു
മാറ്റുരയ്ക്കാത്ത വേഗതയാണ് 
മിഴിക്കുള്ളിലഴികൾ വന്നാലും
മറികടക്കുന്നു മനസ്സിന്റെ സഞ്ചാരം.

വീഥികൾ തേടാതെ 
വിധിയെപ്പഴിച്ചുകൊണ്ടു 
മിഥ്യയിൽ ജീവിക്കുന്നവന്റെ
ജീവിതമിന്നു വൃഥാ.

അംഗവൈകല്യംപോലെ 
മനസ്സിനുമുണ്ടാകും വൈകല്യങ്ങൾ
മനുജന്റെ മായാലോകം 
മാന്ത്രികക്കുതിരപോലെ പായുന്നു.

മതിയിൽ ക്രമക്കേടുപിടിച്ചാൽ
മതിഭ്രമം വന്നവൻ 
അവൻ ഭ്രാന്തൻ എന്നുവിളിക്കും
മാനവർ ഒന്നടങ്കം.

വികലമാം ചിന്തകൾക്കകലമിടാൻ
ഭിഷഗ്വരന്മാർ വിജ്ഞാനം
വിശദമായി തേടുമെന്നാകിലും
വിചാരമെന്നൊരു 
വൈകൃത കോമാളിയാകുന്നു.